Document ID: /roh_data/filtered/fineweb-2-filterrobots_roh.jsonl.gz/19530

Or dal rest da las armas e da la muniziun vegnian fatgs monuments commemorativs da la pasch che tiran endament la fin da la guerra, ha communitgà l’ONU.
Ils monuments commemorativs vegnan mess si en Columbia, a New York, nua che la sedia da l’ONU è ed a Havanna, nua ch’han gì lieu las tractativas da pasch. Quellas tractativas han cuzzà bunamain quatter onns.
Dispita ha custà a 220'000 persunas la vita
La regenza da la Columbia e la Farc han l'onn passà suttascrit ina cunvegna da pasch. Il president Juan Manuel Santos è vegnì undrà cun il Premi da Nobel per la pasch. Tar las dispitas tranter las forzas da segirezza, il rebels e la furmaziun paramilitara èn dapi mez dals onns 1960 dapli che 220'000 persunas vegnidas per la vita.
RR novitads 12:00